proxectonos/corpus_dominio_legal_administrativo_tmp huggingface dataset:
05/08/2015 | Administración LocalMunicipal
Aranga
Secretaría - Intervención
Exposición pública da Conta Xeral do 2014

Formulada e rendida a Conta Xeral deste Concello correspondente ao exercicio 2014, e informada pola Comisión Especial de Contas, expónse ao público, cos documentos que a xustifican, na Secretaría desde Concello, por espacio de quince días hábiles, contados a partir do día seguiente ao da inserción do presente edicto no Boletín Oficial da Provincia, co obxecto de que os interesados poidan examinala e formular os reparos e reclamacións que estimen pertinentes, durante dito prazo e oito días máis, de conformidade co disposto nos artígos 116 da Lei 7/1985 reguladora das Bases do Réxime Local e 212 do Texto Refundido da Lei Reguladora das Facendas Locais aprobada polo Real Decreto Lexislativo 2/2004. Aranga, a 28 de xullo de 2015 O ALCALDE: Asdo/Alberto Platas Álvarez
05/08/2015 | Administración LocalMunicipal
Dodro
Anuncio de delegación de atribucións da Alcaldía na Xunta de Goberno Local

Por esta Alcaldía, con data 19 de xuño de 2015, ditouse a resolución núm.2015/150, que se transcribe: (Resolución núm.2015/150) Vistos os artigos 20.1 da LBRL, na redacción dada pola Lei 11/1999, do 21 de abril, artigos: 35, 52, 112 e 113 do Real decreto lexislativo 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, e 59 e 65 da Lei 5/1997, do 22 de xullo de administración local de Galicia. Vista a proposta formulada ao Pleno do Concello relativa a constitución da Xunta de Goberno Local, e se a mesma prospera, Primeiro. Delegar na Xunta de Goberno Local as competencias orixinariamente atribuídas á Alcaldía, salvo as de convocar e presidir as sesións do Pleno e da Xunta de Goberno Local, decidir os empates co voto de calidade, a concertación de operacións de crédito, a xefatura superior de todo o persoal, a separación do servizo dos funcionarios e o despedimento do persoal laboral, e as enunciadas nos apartados a), e), j), k), l) e m) do número 1 do artigo 21 da Lei de bases de réxime local. Non obstante as delegacións conferidas, a Alcaldía poderá, en resolución motivada, resolver sobre a materia delegada, cando a urxencia do asunto así o xustifique, dando conta á Xunta de Goberno Local na sesión inmediata seguinte á adopción daquela resolución. Segundo. Notificar persoalmente a presente resolución ós designados que se considerará aceptada tacitamente, salvo manifestación expresa, remitir o Decreto para a súa publicación no Boletín Oficial da Provincia, sen prexuízo da súa efectividade, dende o día seguinte a aquel en que o Pleno acorde, no seu caso, a creación da Xunta de Goberno Local. Terceiro. Dar conta desta resolución ao Pleno do Concello, na primeira sesión que teña lugar. Dodro, 20 de xullo de 2015 O alcalde Valentín Alfonsín Somoza
05/08/2015 | Administración LocalMunicipal
Dodro
Anuncio de nomeamento de tenenta de alcalde

Por esta Alcaldía, con data 19 de xuño de 2015, ditouse a resolución núm.2015/148, que se transcribe: (Resolución núm.2015/148) Vista a celebración das eleccións municipais do día 24 de maio de 2015, e procedéndose o día 13 de xuño a constitución da nova Corporación local. En virtude das atribucións que me confiren os artigos 21.2 da Lei 7/1985, do 2 de abril, reguladora das bases de réxime local, e 46.1 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das Corporacións locais, Primeiro. Designar como tenenta de alcalde do Concello de Dodro á concelleira dona María Soledad Boga Grela. Á tenenta de alcalde nomeada, previa aceptación do seu cargo, correspóndelle substituír ao alcalde na totalidade das súas funcións nos casos de ausencia, enfermidade ou impedimento que imposibilite a este para o exercicio das súas atribucións. Segundo. Notificar persoalmente a presente resolución á designada, que se considerará aceptada tacitamente, salvo manifestación expresa; e remitir a resolución de nomeamento ao Boletín Oficial da Provincia para a súa publicación no mesmo, igualmente publicar a resolución no taboleiro de anuncios do Concello, sen prexuízo da súa efectividade dende o día seguinte á sinatura da resolución polo alcalde. Terceiro. Dar conta o Pleno do Concello desta resolución na primeira sesión que teña lugar. Dodro, 20 de xullo de 2015 O alcalde Valentín Alfonsín Somoza
05/08/2015 | Administración LocalMunicipal
Fene
Servizos Económicos e Tributarios
Anuncio de cobranza do 2.º trimestre de subministro de auga e saneamento, canon de auga e coeficiente de vertedura

Exposición: O padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Recursos: Durante o prazo de exposición pública os interesados poderán examinalo e formular, contra os actos que se notifiquen, perante a Alcaldía, o recurso de reposición regulado no artigo 14.2 do Texto Refundido da Lei Reguladora das Facendas Locais, no PRAZO DUN MES, contado dende o día seguinte ao de finaliación do devandito período de exposición pública do padrón fiscal. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos estabelecidos nos artigos 43 e 44 da Lei 30/1992, de 26 de novembro, de réxime xurídico das administracións públicas e do procedemento administrativo común, na súa nova redacción dada pola Lei 4/1999, de 13 de xaneiro. Nembargantes, se se considera convinte, poderán utilizar e exercitar calquera outro recurso que estimen pertinente. A repercusión do canon de auga e do coeficiente de vertedura poderá ser obxeto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende o día seguinte ao da notificación. Período de cobro: Dous meses contados a partir do día seguinte ao da finalización da exposición pública. Transcorrido este prazo, procederase a esixi-los xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. A falta de pago no periodo voluntario sinalado suporá a esixencia do canon de auga e coeficiente de vertedura directamente ao contribuínte pola vía de constrinxemento pola consellería competente en materia de facenda da Xunta de Galicia. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Fene, 24 de xullo de 2015 O alcalde, Asdo. Juventino Trigo Rey
05/08/2015 | Administración LocalMunicipal
Dodro
Anuncio de composición da Xunta de Goberno Local

Por esta Alcaldía, con data 19 de xuño de 2015, ditouse a resolución núm.2015/149, que se transcribe: (Resolución núm.2015/149) Vistos os artigos 20.1 da LBRL, na redacción dada pola Lei 11/1999, do 21 de abril, artigos: 35, 52, 112 e 113 do Real decreto lexislativo 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, e 59 e 65 da Lei 5/1997, do 22 de xullo de administración local de Galicia. Vista a proposta formulada ao Pleno do Concello relativa a constitución da Xunta de Goberno Local, e se a mesma prospera, Primeiro. Nomear membros da Xunta de Goberno Local, aos seguintes concelleiros: - Gertraud Marxuach Amancha - Noel Javier Amador Zalaya Nilo - Daljeet Dragon Sais Segundo. Dando cumprimento ao disposto no artigo 112.3 do ROF, establecer que a Xunta de Goberno Local, para exercer as súas competencias resolutorias, celebrará sesión ordinaria cada quince días, o segundo e cuarto mércores de cada mes, ás 09:30 horas, e sesión extraordinaria cando así o decida o presidente. Para o exercicio das súas funcións de asistencia, reunirase cando o presidente da Corporación así o determine. Se o día sinalado para as sesións ordinarias fose inhábil, a sesión terá lugar o día hábil inmediatamente anterior. Terceiro. A Xunta de Goberno Local, celebrará sesión constitutiva dentro dos dez días seguintes ao acordo, no seu caso, de creación da mesma polo Pleno do Concello, en cumprimento do disposto no artigo 112.1 do ROF. Cuarto. Notificar persoalmente a presente resolución aos designados que se considerará aceptada tacitamente, salvo manifestación expresa. Quinto. Remitir esta resolución para a súa publicación no Boletín Oficial da Provincia, sen prexuízo da súa efectividade dende o día seguinte a aquel en que o Pleno acorde, no seu caso, a creación da Xunta de Goberno Local. Sexto. Dar conta desta resolución ao Pleno do Concello, na primeira sesión que teña lugar. Dodro, 20 de xullo de 2015 O alcalde Valentín Alfonsín Somoza
05/08/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.49169. Vadeo. Concello de Ortigueira

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Jorgen Amorrortu Shaker solicita de Augas de Galicia, por atoparse nas marxes do río Foxo, a autorización de obras, no lugar de Preguntoiro, parroquia de Couzadoiro (San Cristovo), concello de Ortigueira (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.49169. As obras solicitadas consisten no vadeo do río mediante tractor, para saca de madeira. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ortigueira ou nas oficinas deste Servizo, situadas na r/ Vicente Ferrer, 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 21 de xullo de 2015. O xefe do Servizo Territorial Néstor Rodríguez Arias
05/08/2015 | Administración LocalMunicipal
Cariño
Réxime de retribucións de cargos electos da Corporación

ANUNCIO En cumprimento do establecido no artigo 75 da Lei 7/1985, de 2 de abril, reguladora das bases de réxime local, faise público o acordo acadado polo Pleno do Concello de Cariño, na súa sesión ordinaria que tivo lugar o 31 de xullo de 2015: “PRIMEIRO.–Establecer que o alcalde-presidente desta Corporación, exercerá o seu cargo en réxime de dedicación exclusiva. SEGUNDO.–Establecer que o concelleiro-delegado da Área de Infraestruturas, Espazos Públicos e Desenvolvemento Sostible e o concelleiro-delegado da Área de Facenda, Cultura, Educación, Xuventude e Deporte, exercerán os seus cargos en réxime de dedicación parcial ao 50%. TERCEIRO.–Establecer a favor dos membros da Corporación que desempeñen as súas funcións en réxime de dedicación exclusiva e parcial, as retribucións que a continuación se relacionan, que se percibirán en catorce pagas, doce correspondentes ás diferentes mensualidades do ano e as dúas restantes correspondentes ás mensualidades extras de xuño e decembro, e darlles de alta no réxime xeral da Seguridade Social ou no seu caso no réxime correspondente. A percepción destas retribucións será incompatible coa de outras retribucións con cargo aos orzamentos das Administracións públicas e dos entes, organismos ou empresas de elas dependentes, así como para o desenvolvemento de outras actividades, nos termos da Lei 53/1984, de 26 de decembro, de Incompatibilidades do persoal ao servizo das Administracións públicas. TERCEIRO.–Publicar o presente acordo no Boletín Oficial da Provincia de conformidade co disposto no artigo 75.5 da Lei 7/1985, de 2 de abril, reguladora das bases de réxime local”. Cariño, 3 de agosto de 2015. O alcalde Asdo.: José Miguel Alonso Pumar
05/08/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 23 de xullo de 2015, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica en Bergondo (IN407A 2015/185-1)

Resolución do 23 de xullo de 2015, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica no concello de Bergondo. Núm. Expte. IN407A 2015/185-1. Núm. Expte.: IN407A 2015/185-1. Solicitante: UNIÓN FENOSA DISTRIBUCIÓN, S. A. Denominación: variante LMTA Pedrido-Guísamo liña PEDD703, no lugar de Montecelo. Concello: Bergondo. Características técnicas: Intercalar un apoio metálico de chapa CH-17,5/1000 baixo a liña de media tensión Pedrido. Guisamo (expediente 25.546), para a súa elevación, entre os apoios 13 e 14, e retensado dos vanos adxacentes en condutor LA-110 mm 2 Al, nunha lonxitude de 0,206 km. Lexislación de aplicación: – Lei 24/2013, do 26 de decembro, do sector eléctrico (BOE núm.310, do 27 de decembro de 2013). – Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). – Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía e Industria, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, a 23 de xullo de 2015. O xefe territorial Por ausencia A xefa do Servizo de Administración Indudstrial Artigo 30.3 Decreto 110/2013 (DOG n.º 140, do 24.07.2013) M.ª Cosmin Dumitru Darnaude Akdim
05/08/2015 | Administración LocalMunicipal
Betanzos
Retribucións de cargos e indemnizacións

Cumprindo o disposto no artigo 75.5 da Lei 7/85 de 2 de abril, de bases de réxime local, faise público que Pleno deste Concello, en sesión extraordinaria realizada o pasado día trinta de xuño do ano en curso, adoptou o seguinte acordo referente a retribucións de cargos con dedicación e a indemnizacións e asistencias dos Sres. membros desta Corporación e asignación a grupos políticos: - Alcalde: 3.441,26 € mensuais brutos, máis dúas pagas extraordinarias anuais do mesmo importe que unha mensualidade. - Concelleiro delegado de formación e emprego, persoal e réxime interior, tráfico e seguridade, festas, economía e servizos. - Concelleiro delegado de urbanismo e casco histórico, infraestruturas e medio ambiente, transportes e contratación. Que percibirán, cada un, unha contía de 2.704 € mensuais brutos, máis dúas pagas extraordinarias anuais do mesmo importe que unha mensualidade. Os Concelleiros que non ostenten dedicación percibirán indemnización por asistencia ás sesións, nas contías seguintes, que se expresan en termos brutos e sobre os que se deberán realizar os descontos oportunos: Pleno: - Ordinario:. 235,00 € - Extraordinario:. 58,75 € XGL: - Deliberante:. 152,75 € - Decisoria:. 117,50 € - Extraordinaria:. 94,00 € Nos supostos de coincidencia a horas de mañá ou tarde de máis de unha sesión, percibirase da segunda sesión só o 50% da contía correspondente á súa indemnización.3º.- Os grupos políticos percibirán unha asignación fixa mensual de 750,00 €, aos que se engadirán 50,00 € por cada concelleiro con que conten. Desta dotación deberase levar contabilidade específica, que se poñerá a disposición do Pleno sempre que este o pida, cumprindo o disposto no artigo 73 da Lei 7/85 de 2 de abril reguladora das bases do réxime local.” Betanzos, 28 de xullo de 20015 O ALCALDE-PRESIDENTE, Asdo.: José Ramón García Vázquez
05/08/2015 | Administración LocalMunicipal
Dodro
Anuncio de delegación de áreas xenéricas e especiais

Por esta Alcaldía, con data 19 de xuño de 2015, ditouse a resolución núm.2015/151, que se transcribe: (Resolución núm.2015/151) Despois das Eleccións Locais do pasado día 24 de maio de 2015, e vista a sesión constitutiva do Concello de data 13 de xuño de 2015, en uso das facultades que me confiren os artigos 21.3 e 23.4 da Lei 7/1985, de 2 de abril, reguladora das bases de réxime local, e de conformidade cos artigos 43, 44, 45 e 51 do Real decreto 2568/1986, do 28 de novembro, polo cal se aproba o Regulamento de organización, funcionamento e réxime xurídico das entidades locais, Primeiro. Delegar nos concelleiros que se relacionan as seguintes áreas, correspondendo a cada unha de elas a Concellería do mesmo nome: • Dona Margaret Anne Salete Steele Kouis: Área de Servizos Sociais e Igualdade • Don Eduardo Adrian Sasso Artalejo: Área de Obras • Dona Montserrat Maganto Cabecera: Cultura, Voluntariado e Asociacionismo Delegacións especiais: delegacións especiais relativas aos servizos que se indican, a favor de concelleiros: • Don Teofilo Jose Ioan Petru Taisma Salvan: Deportes • Dona María del Carmen Fernández Chaves: Área de Xuventude e Familia As delegacións comprenderán a dirección interna e a xestión dos servizos correspondentes, non levando aparellada a facultade de resolver mediante actos administrativos que afecten a terceiros. Segundo: As delegacións conferidas nesta resolución enténdense sen prexuízo das atribucións delegadas polo alcalde-presidente na Xunta de Goberno Local. Terceiro. Notificar persoalmente a presente resolución aos designados, que se considerará aceptada tacitamente, salvo manifestación expresa. Cuarto. Remitir a resolución do nomeamento ao Boletín Oficial da Provincia para a súa publicación no mesmo. Igualmente publicar a mesma no taboleiro de anuncios do Concello, sen prexuízo da súa efectividade dende o día seguinte ao da súa sinatura polo alcalde. Dodro, 20 de xullo de 2015 O alcalde Valentín Alfonsín Somoza
05/08/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.49446. Ampliación rede pluvial. Concello de Abegomdo

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Concello de Abegondo solicita de Augas de Galicia, por atoparse nas marxes do río Penedo, a autorización de obras, no lugar de O Penedo, parroquia de Mabegondo (San Tirso), concello de Abegondo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.49446. As obras solicitadas consisten na ampliación da rede de pluviais, mediante 133 m. l. de tubaria de 315 mm de diámetro e tres pozos de registro. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Abegondo ou nas oficinas deste Servizo, situadas na r/ Vicente Ferrer, 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 21 de xullo de 2015. O xefe do Servizo Territorial Néstor Rodríguez Arias
05/08/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 22 de xullo de 2015, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica en Porto do Son (IN407A 2015/182-1)

Resolución do 22 de xullo de 2015, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica no concello de Porto do Son. Núm. Expte. IN407A 2015/182-1. Núm. Expte.: IN407A 2015/182-1. Solicitante: UNIÓN FENOSA DISTRIBUCIÓN, S. A. Denominación: ampliación de potencia do CT Son Seminario. Concello: Porto do Son. Características técnicas: Ampliación de potencia do centro de transformación caseta (Expte.23.781), cunha potencia de 400 kVA, e unha relación de transformación de 20.000/400-230 V. Lexislación de aplicación: – Lei 24/2013, do 26 de decembro, do sector eléctrico (BOE núm.310, do 27 de decembro de 2013). – Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). – Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía e Industria, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, a 22 de xullo de 2015. O xefe territorial Por ausencia A xefa do Servizo de Administración Industrial Artigo 30.0 Decreto 110/2013 (DIG n.º 140, do 27.07.2013) M.ª Gladys Concepcion Madueño Borde
05/08/2015 | Administración LocalMunicipal
Arteixo
Contratación, Bens e Patrimonio
Publicación das adxudicacións do primeiro semestre do ano 2015 do Concello de Arteixo

D. José Ramón Amado de la Fuente, concelleiro de Obras e Servizos Municipais do Concello de Arteixo, formula a seguinte: ASUNTO: PUBLICACIÓN DAS ADXUDICACIÓNS DO PRIMEIRO SEMESTRE DO ANO 2015 DO CONCELLO DE ARTEIXO PROPOSTA En cumprimento do artigo 154 da TRLCSP 3/11 proponse a adopción do seguinte acordo: PRIMEIRO.–Publicar no BOP a adxudicación e formalización dos seguintes contratos do primeiro semestre do ano 2015. SEGUNDO.–Facultar ao concelleiro de Obras e Servizos Municipais tan amplamente como sexa necesario para a execución de todo o relacionado co presente acordo. Arteixo, 10 de xullo de 2015. Asdo.: José Ramón Amado de la Fuente CONCELLEIRO DE OBRAS E SERVIZOS MUNICIPAIS Por delegación, Decreto n.º 1336/2015
31/08/2015 | Administración LocalMunicipal
Val do Dubra
Conta xeral 2014

Formulada e rendida a conta xeral do orzamento deste Concello correspondente ó exercicio de 2014, e sometida a dictame da Comisión Especial de Contas, exponse ó público, cos documentos que a xustifican, na Secretaría desta entidade, por espacio de quince días hábiles, contados a partir do seguinte ó da inserción do presente edicto no Boletín Oficial da Provincia, co obxecto de que os interesados lexítimos poidan examinala e formular por escrito os reparos e observacións que estimen pertinentes, durante o mencionado prazo de exposición e oito días máis, de conformidade co disposto nos artigos 116 da Lei 7/1985, do 2 de abril, reguladora das bases do réxime local, e 212 do Real Decreto Lexislativo 2/2004, de 5 de marzo, polo que se aproba o texto refundido da lei reguladora das facendas locais. VAL DO DUBRA, 21 de agosto de 2015 O Alcalde. Abdelhila Eraña Espuelas
31/08/2015 | Administración LocalMunicipal
A Coruña
Servizo de Persoal
Correccion erros modificación cadro de persoal 2015

No Boletín Oficial de la Provincia de data 24 de agosto de 2015, BOP núm.160, publicouse o seguinte anuncio: En sesión celebrada o 04 de agosto de 2015, o Concello Pleno adoptou o seguinte acordo: Aprobación da modificación do cadro do persoal municipal coas prazas reservadas a funcionarios, persoal laboral, eventual, directivo e do TEAM do Concello da Coruña para o ano 2015, nos seguintes termos: Aprobado inicialmente en sesión extraordinaria do Pleno deste Concello, de data 04 de agosto de 2015, a modificación da plantilla de persoal, funcionario, laboral e eventual municipal para o exercizo económico 2015, de conformidade co que establece o artigo 169 do Texto Refundido da Lei Reguladora de Facendas Locais aprobado por Real decreto Lexislativo 2/2004, de 5 de marzo e o artigo 20 do Real decreto 500/1990, de 20 de abril, exponse ao público o expediente e a documentación preceptiva durante un prazo de quince días desde a publicación deste anuncio, para os efectos de reclamacións e alegacións. En conformidade co acordo adoptado considerarase definitivamente aprobada a modificación do persoal de persoal mencionada, se durante o prazo mencionado non se presentan reclamacións. A Coruña, 25 de agosto de 2015 A Concelleira delegada de Facenda e Administración Mª Eugenia Vieito Blanco.
31/08/2015 | Administración LocalMunicipal
Val do Dubra
Delegación alcaldía

Por esta Alcaldía, en data 20 de agosto de 2015, emitiuse a Resolución que se transcribe: “DECRETO Nº183/2015.- Visto que do día 22 ao 31 de agosto de 2015 vou estar ausente do termo municipal, polo que se fai preciso levar a cabo a delegación de funcións propias da Alcaldía. Visto o disposto na lei 30/1992 do 26 de novembro e no RD 2568/1986 do 28 de novembro nos seus artigos 43 e 44. RESOLVO Primeiro.- Delegar todas as miñas funcións na tenente alcalde Dna Jonathan Luis Villagomez Lacasia do día 22 ao 31 de agosto de 2015, ambos incluídos. Segundo.- Publicar o correspondente anuncio no BOP.” Val do Dubra, 20 de agosto de 2015 O alcalde Antonio Negreira Noya
31/08/2015 | Administración LocalMunicipal
Moeche
Aprobación inicial da ordenanza reguladora dos procedementos de intervención administrativa nos actos de uso do solo e do subsolo e no exercicio de actividades e apertura de establecementos.

O Pleno da Corporación Municipal, en sesión celebrada o día 20 de agosto de 2015, acordou aprobar inicialmente a ORDENANZA MUNICIPAL REGULADORA DOS PROCEDEMENTOS DE INTERVENCIÓN ADMINISTRATIVA NOS ACTOS DE USO DO SOLO E DO SUBSOLO E NO EXERCICIO DE ACTIVIDADES E APERTURA DE ESTABLECEMENTOS o que se expon o público, polo plazo de trinta dias naturais, contados a partir do día seguinte o da publicación do presente anuncio no B. O. P., a efectos de reclamacions e suxerencias. Caso de que non se produzcan alegacións, entenderase esta Ordenanza definitivamente aprobada, procedendose a publicación do seu texto integro. Moeche a 24 de agosto de 2015 A ALCALDESA Asdo. Beatriz Bascoy Maceiras
31/08/2015 | Administración LocalMunicipal
Mugardos
Composición da mesa de contratación

Ponse en xeral coñecemento que tra-la nova adscrición de membros da Mesa de Contratación realizada polos voceiros dos grupos municipais do Partido Popular e de Iniciativa Cidadá de Mugardos, a citada Mesa está integrada do seguinte xeito: Presidente: O sr. Alcalde-Presidente ou concelleiro/a en quen delegue. Vocais: Titulares: - Lucia Rosario Fernandez Vega Bondareva polo grupo municipal do PP. - Claudia Analia Marcelo Roberto Maside Cabrioto polo grupo municipal do BNG. - José Javier García Dieste polo grupo municipal de ICM - Mª. Pilar Díaz Otero polo grupo municipal de EU. - Vlado Diego Damian Ramis de Ayreflor Aran polo grupo municipal PSdeG-PSOE. - O/A Interventor/a do Concello - O/A secretario/a da Corporación Suplentes: - Fausto Anibal Louzao Guirles ou Alian Echevarrena Bouchareb polo grupo municipal do PP. - Iker Francisco Curras Quishpi polo grupo municipal do BNG. - Miguel Ángel Bastida Martínez ou Paula Morgade Carnero polo grupo municipal de ICM - Genaro Prieto Iglesias polo grupo municipal de EU. Secretario/a: Un/unha funcionario/a do Concello. Titular: D. German Angel Malhotra Cayuelas Suplente: MªHugo Santiago Miguel Fernando El Bouhssini De Wolf De conformidade co disposto no artigo 22 do Real Decreto 817/2009, de 8 de maio, polo que se desenvolve parcialmente a Lei 30/2007, de 30 de outubro, de Contratos do Sector Público, a Mesa de Contratación poderá solicitar, antes de formular a súa proposta, cantos informes técnicos considere precisos. Mugardos, 20 de agosto de 2015 O CHEBCHOUB ELERA, ANDREEA ANAMARIA. J. DOMINGO DE DEUS FONTICOBA
31/08/2015 | Administración LocalMunicipal
Mugardos
Anuncio de cobranza en periodo voluntario das liquidacións-recibo anual correspondentes ao exercicio 2015

O Sr. alcalde-presidente do concello de Mugardos, en cumprimento co disposto no artigo 88 do Regulamento Xeral de Recadación, aprobado por R. D. 1684/1990, de 20 de decembro, dictou, con data 18 de agosto, resolución 666/2015 sobre cobranza en periodo voluntario das liquidacións-recibo anual correspondentes ao exercicio 2015. O contido da devandita resolución é o que se expón de seguido: Vistos os padróns de impostos, taxas e presos públicos do exercicio 2015, elaborados polo servizo de recadación, pola presente RESOLVO: As débedas a recadar son as de cobramento periódico anual polos seguintes recursos: Imposto de actividades económicas Imposto sobre bens inmobles de natureza urbana Imposto sobre bens inmobles de natureza rústica Imposto sobre bens inmobles de natureza urbana. Bices Taxas e presos públicos: Alcantarillado Recollida de lixo dos arredores Entrada e saída de vehículos Vaos O prazo de ingreso en período voluntario, de acordo co establecido no artigo 87.2 do Regulamento Xeral de Recadación, aprobado por R. D. 1684/1990, de 20 de decembro, abranguerá dende o 1 de outubro ata o 30 de novembro de 2015. De acordo co establecido no citado regulamento establécese unha modalidade de cobramento: que é comparecendo o suxeito pasivo nas oficinas de recadación municipal, sitas na Avda. de Galicia, 4 baixo, nas que lle será entregado o correspondente recibo acreditativo do ingreso; por transferencia o ingreso en conta de recadación en Abanca Corporación Bancaria, S. A.; o domiciliando os recibos que serán cargados nas respectivas contas dos contribuíntes. Advírtese que, transcorrido o prazo de ingreso, as débedas esixiranse por vía de constriximento e devengarán o recargo correspondente, e, no seu caso, intereses de demora, e, as custas que se produzcan. Mugardos, 21 de agosto de 2015 O ALCALDE JUAN DOMINGO DE DEUS FONTICOBA
31/08/2015 | Administración LocalMunicipal
Val do Dubra
Nomeamento tenentes de alcalde

Por esta Alcaldía, en data 16 de xuño de 2015, emitiuse a Resolución que se transcribe: “DECRETO Nº90/2015.- Visto o sinalado no artigo 38 d) do RD 2568/1986 do 28 de novembro, de organización, funcionamento e réxime xurídico das Entidades Locais, así como no artigo 62 da Lei 5/1997 do 22 de xullo, de administración local de Galicia. Visto o sinalado no artigo 46.1 e 2 do R. D 2568/86 do 28 de novembro: 1. Os Tenentes de Alcalde serán libremente nomeados e cesados polo Alcalde de entre os membros da Comisión de Goberno e, onde esta non exista, de entre os concelleiros. Os nomeamentos e os cesamentos faranse mediante resolución do Alcalde da que se dará conta ao Pleno na primeira sesión que se celebre, notificándose, ademais, persoalmente aos designados e publicaranse no Boletín Oficial da Provincia, sen prexuízo da súa efectividade dende o día seguinte da sinatura da resolución polo Alcalde, se nela non se dispuxese outra cousa.2. Nos Municipios con Comisión de Goberno o número de Tenentes de Alcalde non poderá exceder do número de membros daquela. Visto o sinalado no artigo 62 da Lei 5/1997 do 22 de xullo. Visto o sinalado no artigo 38 d) do RD 2568/1986 do 28 de novembro: Dentro dos trinta días seguintes ao da sesión constitutiva, o Alcalde convocará a sesión ou sesións extraordinarias do Pleno da Corporación que sexan precisas, a fin de resolver sobre os seguintes puntos: d.- Coñecemento das resolucións do Alcalde en materia de nomeamentos de Tenentes de Alcalde, membros da Comisión de Goberno, se debe existir, e Presidentes das Comisións Informativas, así como das delegacións que a Alcaldía estime oportuno conferir. Visto que como consecuencia da toma de posesión como alcalde na sesión constitutiva do Concello de data 13/06/2015 é preciso establecer a organización municipal, RESOLVO Primeiro.- Nomear tenentes de alcalde aos seguintes concelleiros e concelleiras: Primeira tenente de alcalde: Celsa Oreiro Bermúdez Segundo tenente de alcalde: Oscar Blanco Tasende Terceira tenente de alcalde: Rosa María Domínguez Rial As persoas nomeadas tenentes de alcalde, en canto tales, corresponderalles substituír na totalidade das súas funcións e pola orde do seu nomeamento, ao alcalde nos casos de ausencia, enfermidade ou impedimento que lle imposibilite para o exercicio das súas atribucións, así como desempeñar as funcións do alcalde nos supostos de vacante na Alcaldía ata que tome posesión a persoa elixida novo/-a alcalde/alcaldesa. Segundo.- Da presente resolución darase coñecemento ao Pleno na primeira sesión que teña lugar, ademais notificarase persoalmente aos/ás designados/-as e publicarase no Boletín Oficial da Provincia, sen prexuízo da súa efectividade dende o día seguinte o da presente resolución conforme se indica na vixente lexislación.” Val do Dubra, 20 de agosto de 2015 O alcalde, Antonio Negreira Noya
31/08/2015 | Administración LocalMunicipal
Val do Dubra
Delegacións de alcaldía

Por esta Alcaldía, en data 20 de agosto de 2015, emitiuse a Resolución que se transcribe: “DECRETO Nº181/2015.- De conformidade coas atribucións conferidas no artigo 43 e seguintes do ROF, e 61 da LALG e coa finalidade de conseguir unha maior eficacia na xestión, RESOLVO 1) realizar as DELEGACIONS seguintes nas tenentes e tenentes de alcalde segundo se detalla: a- Facultades: planificación de necesidades, xestión, control e promoción de actividades relativas ás áreas delegadas. b- Condicións específicas do seu exercicio: dirixir os servizos sen facultade de resolución. c- Efectos: dende o día seguinte ó da data a súa revogación. Das presentes delegacións darase conta ó Pleno 2) Tenentes de alcalde delegados: -DONA DEBORA PATRICIA CENDEGUI EL MORAKIB: a. Ámbito dos asuntos a que se refire a delegación: EDUCACION, CULTURA, LINGUA E FOMENTO DO EMPREGO. b. Facultades que se delegan: EDUCACIÓN: infraestruturas e edificios escolares; Patrimonio; Política Lingüística; actividades extraescolares; relación coas ANPAS; Biblioteca municipal; Casa da Cultura de Val do Dubra; Emprego e obradoiros de emprego e Orientación Laboral. -DON CATALIN NICOLAE FONTALVA GOLOVKO TASENDE: a. Ambito dos asuntos a que se refire a delegación: AREA DE DEPORTE E MOCIDADE. b. Facultades que se delegan: Instalacións deportivas; escolas deportivas; piscina; voluntariado, protección civil; espectáculos e eventos deportivos, feiras e comercio. - DONA REBECA CRISTINA CEBADOR YAMBAY, as seguintes DELEGACIONS: a. Ámbito dos asuntos a que se refire a delegación: AREA DE SERVIZOS SOCIAIS, MULLER E MEDIO RURAL b. Facultades que se delegan: Políticas de igualdade; Muller; maiores; discapacitados, inclusión social, relacións veciñais, reparación de camiños, cuadrillas de obras, desbroces, infraestruturas agrarias, montes, novas iniciativas e núcleos rurais.3.-En favor do concelleiro, D. FRANCISCO XABIER PAREDES TURNES, as seguintes DELEGACIONS específicas: planificación e promoción de actividades da AREA DE MEDIO AMBIENTE E TIC´S en relación cos seguintes servizos: limpeza viaria, punto limpo, RSU, lumes, alumeado público e aforro enerxético, espazos protexidos, páxina web, rádio municipal, formación tecnolóxica, telefonía, ADSL, publicidade.4.- Revogar o Decreto 103/2015 de data 23 de xuño”. Val do Dubra, 20 de agosto de 2015 O alcalde Antonio Negreira Noya
31/08/2015 | Administración LocalMunicipal
Laxe
Anuncio sobre delegación de competencias en concelleiros desta Corporación para celebración de matrimonios civís

En virtude das atribucións que me confire a lexislación vixente, resolvo a delegación do exercizo da competencia para a celebración de matrimonio civil segundo se relaciona deseguido: - No concelleiro do grupo do PP desta corporación, Maria Eudosia Scarpa Billalabeitia, para a celebración do matrimonio civil entre EGOR TARRAZO CALI. e EVGUENIA MARIA LUJAN MORFE PERTICA. que se vai a levar a cabo o 29 de agosto de 2015. - Na concelleira do grupo do PS de G - PSOE desta corporación, Dolores Toja Suárez, para a celebración do matrimonio civil entre OLIVA MARIA MOCANASU MAGIERA e FESTUS HANS JOACHIM TOSAT FORO. que se vai a levar a cabo o 29 de agosto de 2015. Dar conta desta delegación aos concelleiros mencionados e que se publique, en cumprimento do disposto no art.44.2 do Real Decreto 2568/1986, do 28 de novembro. Mándoo e asínoo en Laxe o dezaoito de agosto de dous mil quince. O alcalde Diante de min: O secretario José Manuel Mouzo Castiñeira Froilán Pallín Seco
31/08/2015 | Administración LocalMunicipal
As Pontes de García Rodríguez
Tesourería
Aprobación definitiva da modificación do cadro de persoal relativa a postos de persoal eventual

O Pleno do Concello, en sesión extraordinaria urxente que tivo lugar o día 17/07/2015 adoptou, entre outros, o acordo relativo á modificación do cadro de persoal. A modificación consistiu na creación de dous postos de persoal eventual (o nº 1 e o nº 2) denominados eventual adscrito á Alcaldía, equiparados ao grupo C, subgrupo C1, dos funcionarios de carreira, nivel de complemento de destino 21 e complemento específico mensual de 315,59 €, e a supresión do posto de traballo de igual denominación, pero do subgrupo A2, creado mediante acordo plenario de data 14/07/2011. Consonte o disposto nos artigos 126.3 e 176.2 do texto refundido das disposicións legais vixentes en materia de réxime local, aprobado polo Real decreto lexislativo 781/1986, (TRRL) e nos artigos 168.1. c) e 169.1, do texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo (TR-LRFL), o dito acordo plenario foi sometido a información pública mediante a publicación no taboleiro de anuncios da Casa do Concello e mais no Boletín Oficial da Provincia (BOP) nº 142, do 29/07/2015, durante o período de quince días hábiles, durante cuxo prazo os interesados puideron examinar o expediente e efectuar as oportunas reclamacións. No expresado período de información pública non se presentaron reclamacións de ningún tipo, segundo consta na certificación do Secretario Accidental expedida en data 20/08/2015, que obra no procedemento. Por Decreto do alcalde en funcións nº 1422 /2015, do 21 de agosto declaróuse a aprobación definitiva de dita modificación. Consonte o disposto nos artigos 127 do TRRL e 169.3 do TR-LRFL procédese á publicación do cadro de persoal no relativo ao persoal eventual da entidade local, que queda establecido así: a) Denominación: eventual adscrito á Alcaldía. b) Dedicación: xornada completa c) Retribucións brutas: 1. Grupo de equiparación a funcionarios de carreira: grupo C.2. Subgrupo de equiparación a funcionarios de carreira: C1: 720,02 €. 3. Nivel de equiparación do complemento de destino 21: 473,35 €. 4. Complemento específico: 315,59 €. 5. Total anual: 20.930 €. a) Denominación: eventual adscrito á Alcaldía. b) Dedicación: xornada completa c) Retribucións brutas: 1. Grupo de equiparación a funcionarios de carreira: grupo C.2. Subgrupo de equiparación a funcionarios de carreira: C1: 720,02 €. 3. Nivel de equiparación do complemento de destino 21: 473,35 €. 4. Complemento específico: 315,59 €. 5. Total anual: 20.930 €. O posto de persoal eventual creado mediante acordo plenario do 14/07/2011 quedou definitivamente suprimido. As Pontes de García Rodríguez, 21 de agosto de 2015 O alcalde en funcións Asdo: José Alén Alvarez
31/08/2015 | Administración LocalMunicipal
Ribeira
Anuncio de cobranza

Por decreto dá alcaldía de data 14.08.2015, no Concello de Riveira vense de aprobar o censo fiscal polas taxas de auga, recollida residuos sólidos, servizo de saneamento e canon da xunta, correspondente ao 2º trimestre de 2015. De acordo co establecido no art.º 102.3 da Lei 58/2003 do 17 de Decembro Xeral Tributaria, así como nos artigos 24 e seguintes do Real Decreto 939/05 de 29 de xullo, polo que se aproba o Regulamento Xeral de Recadación, ponse en coñecemento dos interesados que nas Oficinas Municipais deste Concello, e durante o período dun mes a contar a partir do seguinte día hábil ao da inserción deste anuncio no Boletín Oficial da Provincia, estará exposto ao público o censo completo do imposto. Contra a aprobación das liquidacións que nel se inclúen, os interesados poderán interpoñer os seguintes recursos: Conforme ao disposto no artigo 14 do texto refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, os interesados só poderán interpoñer recurso de reposición ante a alcaldía, no prazo dun mes, contado dende o día seguinte ao da publicación deste edicto no Boletín Oficial da Provincia. Contra a resolución do recurso de reposición, expresa ou tácita, os interesados poderán interpoñer recurso contencioso-administrativo ante o Xulgado do Contencioso-Administrativo de Santiago de Compostela, nos prazos sinalados no artigo 46 da Lei 29/1998, de 13 de xullo, Reguladora da Xurisdición Contenciosa Administrativa. A repercusión do canon da auga poderá ser obxeto de reclamación económico administrativa ante o órgano económico-administrativo da Comunidade Autónoma de Galicia no prazo dun mes desde que se entenda producida a notificación O prazo de ingreso en período voluntario comeza o día 15 de agosto de 2015 e concluirá o 15 de outubro de 2015. Pagamentos domiciliados: faranse efectivos mediante débito na conta bancaria sinalada polo interesado. O cargo será efectuado na primeira semana do mes de setembro do periodo voluntario. Pagamentos non domiciliados: o cobro dos recibos non domiciliados realizarase mediante o envío dos recibos ós domicilios dos contribuíntes, que deberan aboalos exclusivamente nas entidades financeiras colaboradoras, segundo o horario de caixa de cada entidade, ou a través de Internet, no enlace Entidades colaboradoras de www.riveira.es, ou nos caixeiros das devanditas entidades que dispoñan do servizo de pago de recibos con código de barras Para os importes de auga, recollida do lixo e saneamento unha vez finalizado o período voluntario, iniciarase o período executivo, percibíndose as recargas do período executivo e, no seu caso, os intereses de demora, regulados no artigo 28 da Lei 58/2003, do 17 de decembro, Lei Xeral Tributaria. O importe impagado do canon da auga, será requirido pola via de contrinximento pola consellería competente en materia de facenda da Xunta de Galicia. En Riveira, a 14 de agosto de 2015. O Alcalde. Fdo. Manuel Ruiz Rivas
31/08/2015 | Administración LocalMunicipal
Cee
Aprobación definitiva expediente suplemento de crédito 1/2015

O Pleno do Concello de Cee, na sesión extraordinaria realizada o día 17 de xullo de 2015, acordou aprobar inicialmente o expediente de suplemento de crédito 1/2015. O dito expediente estivo sometido ao trámite de información públicao polo prazo de quince días hábiles, sen que durante este se presentasen alegacións ou suxestións, polo que se entende definitivamente adoptado o devandito acordo. As partidas económicas afectadas quedan, en consecuencia, do seguinte xeito: Cee, 20 de agosto de 2015 O alcalde Ramón Vigo Sambade
31/08/2015 | Administración LocalMunicipal
Val do Dubra
Dedicación exclusiva

O Pleno da Corporación, en sesión extraordinaria do día 16 de xullo de 2015, acordou: 1. Determinar que o alcalde desempeñe o cargo con dedicación exclusiva.2. Fixar o seguinte réxime de retribucións para a Alcaldía: trinta e nova mil novecentos seis euros #39.606,00# euros brutos anuais, pagadeiros en catorce mensualidades, máis a Seguridade Social a cargo da empresa (con efectos do día 1 de setembro de 2015). 3. Solicitar ante a Tesourería Territorial Xeral da Seguridade Social a alta do alcalde, Antonio Negreira Noya, asumindo o Concello as obrigas que as normas de réxime xeral da Seguridade Social, impoñen ás empresas en relacións cos traballadores ao seu servizo.4. Autorizar e dispoñer o gasto con cargo ao orzamento xeral vixente. Val do Dubra, 20 de agosto de 2015 O alcalde, Antonio Negreira Noya
04/08/2015 | Administración LocalMunicipal
Brión
Anuncio de licitación do contrato de servizos: “Escolas deportivas e supervisión do campo de fútbol do concello de Brión”

1. ENTIDADE ADXUDICADORA. a) ORGANISMO: Concello de Brión b) DEPENDENCIA QUE TRAMITA O EXPEDIENTE: Secretaría 2. OBXECTO DO CONTRATO: Contrato de servizos de “Escolas deportivas e supervisión do campo de fútbol do Concello de Brión”. 3. TRAMITACIÓN E PROCEDEMENTO DE ADXUDICACIÓN. a) Tramitación: Ordinaria. b) Procedemento: Aberto. c) Forma: Procedemento aberto con múltiples criterios de adxudicación 4. PRESUPOSTO DE LICITACIÓN: 51.271,44 euros, IVE incluído 5. GARANTÍA PROVISIONAL: Non se esixe.6. GARANTÍA DEFINITIVA: 5% do prezo de adxudicación, IVE excluído.7. PRESENTACIÓN DE OFERTAS OU DAS SOLICITUDES DE PARTICIPACIÓN. a) Lugar de presentación: Rexistro do Concello. b) Data límite de presentación de ofertas: En horario de 9.00 a 14.00 horas, dentro do prazo de 15 días naturais contados desde o día seguinte ao da publicación do anuncio de licitación no BOP. c) Presentarase a documentación segundo o establecido na cláusula 11 do prego de cláusulas administrativas do expediente.8. INFORMACIÓN: PERFIL DE CONTRATANTE: www.concellodebrion.org TELÉFONO: 981.88 70 06. FAX: 981.88 74 31. Brión, 24 de xullo de 2015 O alcalde José Luis García García
04/08/2015 | Administración LocalMunicipal
Dodro
Aprobación definitiva do expediente de modificación de crédito número 30.2015

O Pleno municipal, en sesión extraordinaria que tivo lugar o día 3 de xullo de 2015, acordou aprobar inicialmente o expediente de modificación de crédito por crédito extraordinario e suplemento de crédito núm.30/2015, do orzamento xeral para o exercicio de 2015, por importe de 117.356,39 euros. Segundo o previsto nos artigos 169 e 177 do RDL 2/2004, polo que se aproba o texto refundido da Lei reguladora das facendas locais, o dito acordo de aprobación inicial estivo exposto ao público durante o prazo de 15 días hábiles dende a súa publicación no BOP núm.127, de data 8 de xullo de 2015. E logo de rematar o prazo de exposición, considerándose aprobado con carácter definitivo, xa que durante o devandito período non se presentou ningunha alegación ao respecto, publícase o resumo do orzamento por capítulos: Contra a aprobación definitiva deste expediente administrativo poderase interpoñer o recurso contencioso-administrativo, consonte o disposto no artigo 171 do RDL 2/2004, do 5 de marzo, e artigo 46.1 da Lei 29/1998, reguladora da xurisdición contencioso-administrativa, no prazo de dous meses a contar desde o día seguinte ao da publicación deste anuncio. Dodro, 28 de xullo de 2015 O alcalde Valentín Alfonsín Somoza
04/08/2015 | Administración LocalMunicipal
Ferrol
Facenda e Patrimonio
Padrón IAE 2015

O día 27/7/2015 por Decreto da Alcaldía as liquidacións correspondentes ó Imposto de actividades económicas correspondentes ó exercicio 2015. Por medio deste edito procédese a notificar, colectivamente, ós contribuíntes conforme ó establecido no parágrafo terceiro do artigo 102.3 da Lei 58/2003, de 17 de decembro, xeral tributaria. Contra as liquidacións individuais obxecto da notificación colectiva poderase interpoñer perante a Alcaldía deste Concello o recurso de reposición previo ó contencioso-administrativo no prazo dun mes a contar dende o día seguinte ó da publicación deste edicto no Boletín Oficial da Provincia (artigo 14 do Real decreto lexisltivo 2/2004, de 5 de marzo, polo que se aproba o texto refundido da Lei reguladora das facendas locais). Ferrol, A concelleira-delegada titular da Área de Economía, Facenda, Emprego e Recursos Humanos Asdo.: Mª Eugenia Freire Fajardo